ჩრდილოეთი კაროლინა
ჩრდილოეთი კაროლინა (ინგლ. North Carolina, Nc) — შტატი აშშ-ში, მდებარეობს სამხრეთ ატლანტიკურ რეგიონში. სახელი ეწოდა ინგლისის მეფის ჩარლზ II-ის პატივსაცემად. 1663 წელს შეიქმნა პირველი მუდმივი დასახლება. 1789 წლიდან აშშ-ის შტატია, 1861—1865 წლებში კონფედერაციის წევრი იყო. 1868 წელს დაბრუნდა აშშ-ის შემადგენლობაში შტატის უფლებებით. ფართობი – 126 ათასი. მოსახლეობა - 10,488 ათასი (თეთრი 70,6 %, აფროამერიკელი 22,2 %, ინდიელი 1,6 %, აზიელი 3,2. მათ შორის ლათინოამერიკელი 9.6 %). ქალაქის მოსახლეობა - 42,9 %. ქალაქები – როლი (დედაქალაქი) 469 ათასი, შარლოტი 872 ათასი, გრინსბორო 295 ათასი, დურჰამი 274 ათასი, უინსტონ-სეილემი, 246 ათასი. ცნობილი ადამიანები – ო ჰენრი, ბილი გრეჰემი, ჯესი ჯექსონი.